Australazija

Australazija je podregija Okeanije područje koje uključuje Australiju, Novi Zeland, a ponekad i Novu Gvineju, te i okolna ostrva (koja se preklapaju s Melanezijom). Termin se koristi u brojnim različitim kontekstima, uključujući geopolitički, fiziogeografski, filološki i ekološki, gdje termin pokriva nekoliko malo različitih, ali povezanih regija.

 Porijeklo i definicije 
Charles de Brosses skovao je termin u svojem djelu Histoire des navigations aux terres australes (1756). Izveo ga je iz latinskog  za "južno od Azije" i razlikovao je područje Australazije od Polinezije (na istoku) i jugoistočnog Pacifika (Magellanica).

Krajem 19. vijeka, termin Australazija korišten je u odnosu na "australazijske kolonije". U tom smislu se posebno odnosio na britanske kolonije južno od Azije: Novi Južni Vels, Queensland, Južnu Australiju, Tasmaniju, Zapadnu Australiju, Viktoriju (tj. australijske kolonije) i Novi Zeland.

Termin Australazija privukao je kontinuiranu geopolitičku pažnju početkom 20. stoljeća. Historičar Hansong Li smatra da su, u kontekstu britanskog kolonijalizma, njemački geopolitičari smatrali "Australaziju" protutežom bivšem njemačkom Južnom morskom rubu (Südseerand), koji oba čine "Indo-pacifičku" regiju.

Oxfordski rječnik Novog Zelanda daje dva značenja "Australazije". Jedno, posebno u australijskoj upotrebi, je "Australija, Novi Zeland, Nova Gvineja i susjedna ostrva Pacifika". Drugo, posebno u novozelandskoj upotrebi, je samo Australija i Novi Zeland. Dva online rječnika Merriam-Webster (Collegiate i Unabridged) definiraju Australaziju kao "Australiju, Novi Zeland i Melaneziju". Online American Heritage Dictionary prepoznaje dva značenja u upotrebi: jedno preciznije, a drugo šire, koje labavo pokriva cijelu Okeaniju.

Nova Gvineja se također smatra dijelom Melanezije jer je autohtono stanovništvo tog područja etnički melanezijsko, dok se Novi Zeland smatra dijelom Polinezije jer je autohtono maorsko stanovništvo etnički polinezijsko.

Iz političke i kulturne perspektive riječ ima malenu upotrebu iako su Australija i Novi Zeland relativno bogate, pretežno anglofone zemlje i u mnogo čemu dijele malo zajedničkoga s ostalim državama u području. Termin je nepopularan na Novom Zelandu jer u nazivu ističe Australiju i značajno implicira da je regija dio Azije. Umjesto njega se preferira termin Okeanija, koja ima različito značenje, a mnogi Novozelanđani često smatraju da Australija ne čini dio Okeanije.

Sa stajališta biologije, pak, Australazija je posebna regija sa zajedničkom evolucijskom historijom i mnogim jedinstvenim biljkama i životinjama od kojih su neke zajedničke za čitavo područje, dok su ostale specifične za određene dijelove ali ipak dijele zajedničke pretke.

Biološku razdjelnu liniju s Azijom čini Wallaceova linija koja predstavlja granicu dviju kontinentalnih ploča. Sulawesi i Lombok leže na istočnoj, australoazijskoj strani linije, dok se Borneo i Bali nalaze na zapadnoj, azijskoj strani.

 Australazija na Olimpijskim igrama 
mini|250p|Australazijska olimpijska zastava

U prošlosti se Australazija koristila kao naziv za udruženi australijski i novozelandski tim. Primjeri uključuju tenis između 1905. i 1913. kada su Australija i Novi Zeland udružili svoje najbolje igrače u takmičenju na međunarodnom turniru Davis Cup i Olimpijskim igrama 1908. i 1912.

 Reference 


Kategorija:Regije Okeanije
Kategorija:Azija-Pacifik